Techninė specifikacija

Sabalunkų stovyklavietės liepto demontavimas ir naujo liepto statybos darbai

BENDRA INFORMACIJA

Perkančioji organizacija – Aukštaitijos saugomų teritorijų direkcija, įmonės kodas
306108968, J. Biliūno g. 55, Anykščiai. Perkamų paslaugų kiekiai, savybės ir teikimo
sąlygos nustatytos šioje techninėje specifikacijoje.

Maksimali pasiūlymo kaina
24793,39 Eur be PVM
30000,00 Eur su PVM

Rangovas  Gražutės regioninio parko Sabalunkų stovyklavietėje turi išardyti seną liepto Luodžio ežere konstrukciją ir pastatyti naują pontoninį lieptą su aikštele liepto gale, pritaikytą žmonėms su judėjimo negalia. Išmontuotas senas lieptas turi būti išvežtas ir utilizuotas. Darbų atlikimo terminas – iki 2026 m. spalio 1 d.

1. Pontoninio liepto  bendrosios charakteristikos ir parametrai:
1.1. Pontoninio liepto  minimalūs išmatavimai – ilgis – 15 m, plotis – 1,3 m.
1.2. Pontoninis lieptas turi būti pritaikytas žmonėms su judėjimo negalia. Liepto gale turi būti įrengta aikštelė žmonių su judėjimo negalia vežimėliams saugiai apsisukti (2 m x 3 m dydžio).
1.3. Vienoje liepto pusėje turi būti įrengti turėklai bent 1 m aukščio.
1.4. Pontoninis lieptas  turi būti su kranto tvirtinimo elementu ir  tvirtinamas – inkaruojamas betoniniais inkarais ir tvirtomis grandinėmis (13-16 mm). Minimalus inkaro svoris – 100 kg.
1.5. Pontoninio liepto medžiaga – impregnuota spygliuočių konstrukcinė mediena.
1.6. Tvirtinimo elementai – nerūdijančio plieno medsraigčiai.
1.7. Pontoninio liepto jungtys – cinkuoto metalo lanksčios jungtys.
1.8. Pontoninio liepto konstrukcija turi būti su galimybe žiemai ištraukti į krantą.
2. Bendri reikalavimai naujai pastatytam lieptui:
2.1. Rangovas į pasiūlymo kainą turi įtraukti visas senam lieptui išardyti, naujam lieptui  pagaminti ir sumontuoti reikalingas išlaidas.
2.2. Didžiausia priimtina pasiūlymo kaina – 24 793,39 Eur be PVM, 30 000,00 Eur su PVM.
2.3. Naujam pastatytam lieptui taikoma ne mažesnė kaip 60 mėnesių garantija.
3. Kvalifikaciniai reikalavimai rangovui – netaikomi.
4. Šiam pirkimui taikomi žaliųjų pirkimų reikalavimai. Remiantis LR aplinkos ministro įsakymu patvirtintu 2011 m. birželio 28 d. Nr. D1-508, (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“4.4.4.4 papunkčiu - prekė yra tvirta ir ilgaamžė bei XIII skyriaus “Statybinės medžiagos” 16.1 p. reikalavimais - ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas,  Dokumentus, patvirtinančius, kad pontoniniam tiltui naudojama mediena atitinka aplinkosauginius reikalavimams rangovas turės pateikti kartu su darbų perdavimo-priėmimo aktu.
5. Sutartis su rangovu pasirašoma tik tuo atveju, jei/kai gaunamas finansavimas projektui vykdyti.
6. Rangovas po sutarties pasirašymo turi pateikti darbų atlikimo grafiką. 
7. Galimam subrangovui galioja visi įsipareigojimai, numatyti sutartyje bei darbų atlikimo grafikai.
8. Darbų kontrolė ir priėmimas. Pastatytą lieptą  priima ir kokybę įvertina Už sutartį atsakingas asmuo. Perdavimas ir priėmimas įforminamas perdavimo – priėmimo  aktu.
9. Rangovas, sumontavęs lieptą, sistemoje SABIS pateikia užsakovui sąskaitą apmokėjimui. Užsakovas gautą sąskaitą apmoka per 30 kalendorinių dienų.

Patarėjas - Pirkimų iniciatorius

Kontaktas pasiteiravimui +370 678 28438
